description: Досега четирима министри в оставка даваха обяснения за бартера за ваксини с Турция, за който обвинение получи здравният министър Петър Москов.

title: Върволица от министри в оставка в столичното следствие

maintext:
Румяна Бъчварова, вицепремиер и министър на вътрешните работи в оставка
Фотограф: Юлия Лазарова
Теменужка Петкова на влизане в следствието
Фотограф: Юлия Лазарова
Румяна Бъчварова
Фотограф: Юлия Лазарова
Част от министрите в оставка днес даваха обяснения в столичното следствие за решението на кабинета от пролетта на 2015 г. за бартера за ваксини с Турция Вчера прокуратурата повдигна на министъра на здравеопазването в оставка Петър Москов три обвинения - за престъпления по служба и за безстопанственост. Обвинения са повдигнати и на заместника му Адам Персенски, като двамата са с мярка за неотклонение "подписка". Споразумението между България и Турция за дарения на ваксини е подписано от Министерския съвет на 28 май 2015 г. Решението е взето неприсъствено от Министерския съвет и затова държавното обвинение се очаква да разпита всички министри.В рамките на днешния ден в столичното следствие се появиха четирима министри в оставка. По неофициална информация на "Дневник" утре се очаква обяснения да даде и вицепремиерът Томислав Дончев, а според Би Ти Ви това ще стори и министърът на екологията Ивелина Василева.Първа в следствието пристигна вицепремиерът и просветен министър Меглена Кунева. Тя напусна сградата по обед, без да направи изявление пред събралите се журналисти. След нея пред разследващите се яви министърът на отбраната Николай Ненчев, който излезе с новината, че ще бъде обвинен, но по друг случай – за договора с Полша за ремонт на двигатели на МиГ-29.Иначе Ненчев обясни, че разследващите са го питали дали подписът под решението за бартера с Турция е негов, а той е потвърдил автентичността му. Министърът видя знак в начина, по който прокуратурата е решила да изясни обстоятелствата около взимането на т.нар. неприсъствено решение, след като премиерът Бойко Борисов подаде оставката на кабинета си.Вицепремиерът и министър на вътрешните работи Румяна Бъчварова също даде обяснения, но не разказа подробности пред журналистите. "Не мисля, че това е политически натиск, а процедура", заяви Бъчварова, цитирана от БГНЕС."На правосъдието трябва да се съдейства, това не е нередно. Даже всички сме длъжни да съдействаме, за да се изясни конкретният казус", каза още тя.Към 15 ч. в столичното следствие пристигна и министърът на енергетиката Теменужка Петкова. Министърът на регионалното развитие Лиляна Павлова пък заяви, цитирана от "Нова телевизия", че не е викана за разпит.Тази сутрин говорителят на главния прокурор Румяна Арнаудова заяви, че прокуратурата била готова с обвинението срещу Петър Москов още през септември, но изчаквала да минат изборите, а никой не можел да знае, че след това правителството на Бойко Борисов ще подаде оставка.


description: Днес в София ще бъде докаран афганистански гражданин, на който Специализираната прокуратура ще бъде повдигне обвинение за престъпление против републиката - заради поругаване на българския флаг, който той е запалил в центъра.

title: Прокуратурата няма данни бунтът в Харманли да е координиран с други центрове в Европа

maintext:
Говорителят на главния прокурор Румяна Арнаудова
Фотограф: Анелия Николова
Прокуратурата няма данни бунтът в регистрационно-приемателния център в Харманли да е координиран с настанени в други бежански лагери в Европа. Това заяви говорителят на главния прокурор Румяна Арнаудова на брифинг днес.Тя заяви, че днес в София ще бъде докаран афганистански гражданин, на който Специализираната прокуратура ще повдигне обвинение за престъпление против републиката - заради поругаване на българския флаг, който той е запалил в бежанския център. Заедно с него в София ще пристигнат и полицейските служители, които са били очевидци на деянието, за да бъдат разпитани.Иначе Арнаудова потвърди, че към момента задържаните по Закона за МВР са 400 души, а в центъра има настанени над 3 000 души. Разследващите установяват кои какво участие има в образуваното досъдебно производство за хулиганство, извършено с изключителна дързост и цинизъм и повреждане на чуждо имущество. Засега няма повдигнати обвинения, защото се събират доказателства, но Арнаудова обясни, че държавното обвинение има необходимата организация да обвини и 400-те души.Пострадалите полицейски служители са 24.Говорителят на главния прокурор заяви, че нямат официални сигнали до момента за извършено полицейско насилие над настанените в центъра по време на бунта вчера. Тя обаче категорично заяви, че ще се проверява всеки сигнал. Прокурорите четели медии и ще проверят всеки сигнал за насилие от полицаи.Първоначалната версия на прокуратурата за напрежението, което доведе до бунта е, че настанените там не искат да стоят в центъра и в България изобщо, а да заминат за Германия. Държавното обвинение няма информация над мигрантите да е оказван натиск, за да започнат бунт. Според прокуратурата мигрантите са приемали организираните им медицински прегледи като форма на принуда да останат в България.Арнаудова заяви още, че 400 души, които към момента са задържани категорично не представляват заплаха от гледна точна на здравословното им състояние. Масово те са афганистански граждани, но има и от други държави, допълни тя.

fasttext_language: bg


description: Днес Софийският районен съд ще разгледа делото по жалбата на журналистката от БНР Лили Маринкова свещу уволнението й от националното радио

title: В съда днес: Лили Маринкова срещу Александър Велев

maintext:
Лили Маринкова
Фотограф: Живко Ангелов
В Софийски районен съд днес тръгва делото на радиожурналистката Лили Маринкова, водеща на най-слушаното публицистично предаване на БНР "Неделя 150", срещу генералния директор на радиото Александър Велев.На втория ден след като зае поста в началото на юни, новият генерален директор Велев уволни по чл.328, ал.2 от Кодекса на труда Лили Маринкова, така първото управленско действие на Велев бе оценено впоследствие от мнозина слушатели като разправа с дългогодишен журналист, получил признание с престижни награди, сред които "Сирак Скитник" и наградата на Българската медийна коалиция.Над 500 журналисти и други граждани излязоха в социалната мрежа с декларация с искане Маринкова да бъде възстановена като водеща на предаването "Неделя 150". А инициативна група в нейна подкрепа проведе среща със СЕМ. Даде и пресконференция с тема "Кой се страхува от Лили Маринкова", на която изрази недоумението си от дистанцираното поведение на СЕМ и от безхаберното според групата поведение на Александър Велев, от когото изискаха обяснение за мотивите на уволнението, но той не представи мотиви.Инициативната група изпрати изпрати становище до различни международни институции за защита на свободното слово. В него бе подчертана безогледната, според участниците в групата, административна намеса и саморазправа с изтъкнат журналист, чийто професионален опит се преподава във Факултета по журналистика.Правозащитната организация "Репортери без граница" определи уволнението на Лили Маринкова за "проява на груб политически произвол".Въпреки лятната политическа ваканция, инициативната група предприе и срещи с депутати от целия политически спектър. В резултат на настойчивата активност на групата председателят на Комисията по медии н парламена Славчо Атанасов насрочи на 6 октомври изслушване на генералния директор Александър Велев по скандалния казус с уволнението на Маринкова. Въпреки значението на тази стъпка на председателя на комисията и въпреки огромния политически и медиен интерес Александър Велев не се яви пред комисията, поради заболяване.По повод делото "Маринкова срещу Велев" юристи коментираха, че този вид съдебни дела протичат сравнително бързо и ако съдът си изясни трудовия спор в едно заседание днес , решението ще излезе до месец.


title: Българите ще пътуват до Тайланд, без да плащат такса за туристическа виза

maintext:
[wikipedia]
които
лв
туристите
Тайланд отмени таксата за издаване на туристически визи за гражданите на 18 страни, среде и България, съобщава китайската национална телевизия. Мярката ще е в сила от 1 декември до 28 февруари, когато е най-силният туристически сезон за екзотичната държава.Така таксата от 28 долара за издаване на виза в тайландските посолства или консулства пада. В случай че молбата за визата е подадена при пристигане в азиатската държава, то тогава туристът вече няма да плаща 56 долара, а почти двойно по-малко.В момента таксата за издаване на туристическа виза за Тайланд струва 52. за българите.Освен това дългосрочната виза за чужденци ще се издава за период до 10 години. Досега тя важеше само за 12 месеца.Целта на Тайланд е да увеличи броя нас падането на таксите. Очаква се още през този сезон чужденците в страната да бъдат с около половин милион повече спрямо същия период миналата година.


title: Ченалова прекара почти седем часа в ДАНС, за да чете прецизирани обвинения срещу нея

maintext:
Фотограф: Надежда Чипева
Две седмици, след като главният прокурор Сотир Цацаров обеща Румяна Ченалова да стане подсъдима, тя беше призована, за да й бъдат предяване материли по едно от досъдебните производства срещу нея. Тя прекара близо седем часа в ДАНС, където се помещава и антикорупционното звено, подчинено на Цацаров.Разследване, по което през 2015 година Ченалова беше задържана, е за работата й като съдия по търговско дело между частната фирма "Обединени енергийни търговци" и НЕК. Първото й обвинение беше, че е подправила протокол от съдебно заседание. Към него прокуратурата е добавила и факта, че тъжителят е закъснял с внасянето на държавата такса. Тя ще продължи да чете материалите утре в 10 ч.Срещу Ченалова има още едно досъдебно производство, чийто срок е удължен до края на годината. Тя е единственият участник в разговорите "Яневагейт", който ги потвърждава. Пред в. "Труд", неизказалият се досега адвокат Момчил Мондешки заяви, че записите са правени с диктофон и съдържанието им не е вярно.Пред "Дневник" по-рано Ченалова заяви, че е потресена от лъжите на Мондешки. По думите й Мондешки работи с адвоката на Делян Пеевски - Александър Ангелов."Разбира се, че намирам връзка между това, което ми се случва и записите", отговори Ченалова, цитирана от сайта "Клуб З""Момчил Мондешки няма шанс да се измъкне, за него е все едно от етична и морална гледна точка дали участва в търговия с влияние или си измисля неверни факти за премиера, главния прокурор и така нататък", заяви още тя. Ченалова каза, че Мондешки й е предлагал да работи в КТБ за Пеевски, но тя категорично е отказвала.


description: Всеки месец отговорните институции ще информират координаторите за напредъка по изпълнението на мерките за българското председателство на Съвета на ЕС.

title: Година преди българското председателство на ЕС кабинетът прие нов план за подготовката му

maintext: Правителството прие нов план за подготовка на българското председателство на Съвета на Европейския съюз през 2018 г. Това се налага заради изместването с 6 месеца на периода на председателството и въведените промени в Националния координационен механизъм, посочва правителствената информационна служба.България ще приеме ротационното председателство на 1 януари 2018 г. Изместването на този период с шест месеца наложи преосмисляне на подхода и начина на осъществяване на общата координация на процеса, посочва правителствената пресслужба. През май тази година кабинетът създаде Национален механизъм за координация на подготовката на председателството, с който бяха регламентирани основните направления и отговорните за тях координатори от правителството. В началото на септември премиерът Бойко Борисов пое от вицепремиера Меглена Кунева поста национален координатор по подготовката.Приетият сега документ следва определените с Националния механизъм направления за подготовката и провеждането на председателството. За целта в плана са обособени осем части – екип на председателството; логистика; инфраструктура и сграден фонд; сигурност; финансиране; комуникационна стратегия; културна програма и приоритети и програма на председателството.За всяка от частите са посочени и съответните координатори, които следят и отговарят за изпълнението на мерките от тяхна компетентност. Определени са отговорните институции и крайният срок за изпълнението им, съобразени с новия период на провеждането на председателството, процесите на бюджетно планиране, технологичните процедури за осигуряване на външни изпълнители и процесите на преговори в ЕС.Съгласно проекта отговорните институции ще предоставят всеки месец на координаторите информация за напредъка по изпълнението на мерките. Координаторите пък ще информират на всеки три месеца или при необходимост националния координатор, който ще внася в Министерския съвет доклади за напредъка по изпълнението на плана.


description: Диспутът започва в 20.30 часа по БНТ1.

title: Ген. Румен Радев и Цецка Цачева влизат в телевизионни дебати тази вечер

maintext:
Двамата победители от първия тур на изборите за президент на България ген. Румен Радев (БСП) и Цецка Цачева (ГЕРБ) ще се изправят в дебати в ефира на обществената телевизия тази вечер. Диспутът по БНТ1 започва
от 20.30 часа.
Това ще бъдат вторите телевизионни дебати между ген. Радев и Цачева от началото на кампанията. Преди първия тур двамата влязоха в диспут по Би Ти Ви, но не се явиха на общите дебати по всички телевизии с останалите кандидати, за които социолозите даваха най-голяма подкрепа.


title: Топузаков обеща да върне публиката на "Левски" на стадиона

maintext:
Младият треньор иска с играта си сините да напълнят трибуните на "Герена"
[LAP.bg]
Елин Топузаков потвърди, че ще остане начело на "Левски" поне до края на настоящия сезон.Младият специалист бе назначен след напускането на Люпко Петрович, но първоначално бе обявено, че ще заеме поста само до Нова година.Вчера обаче, собственикът на клуба Спас Русев обяви, че ръководството е решило да гласува доверие на бившия защитник и той ще води тима до пролетта."Разговаряхме с г-н Русев още вчера, проведохме доста конструктивен разговор. Това, което е казал, е факт. Делегирал ми е правата на старши треньор до края на първенството. Аз му отговорих, че съм достатъчно амбициран и че съм си поставил цели. Цели конкретно от ръководството не са поставяни. Но в "Левски" целта е винаги шампионската титла", коментира Топузаков в интервю за "Диема спорт"."Никой не е казал, че ще бъде лесно. Конкуренцията е много хубаво нещо. Това ни мотивира да работим повече, дори футболистите да дават повече от възможностите си, за да може да компенсираме това, което имаме като леко изоставане от "Лудогорец". Надявам се и сега зимата да се подсилим там, където имаме нужда", каза още треньорът на сините.Топузаков коментира и проблемът с публиката на тима и нейното отдръпване от стадиона."Не знам каква е причината. Може да има някакво неразбирателство между различните фракции на сектор Б, от друга страна е нормално да искаме да върнем тези хора на трибуните. Защото сме доказали, че заедно можем всичко. Знам, че те живеят с това нещо, че отделят от залъка си, за да гледат всеки наш мач. Звучи банално, но ние работим и играем за тях, а те идват, за да подкрепят нас", заяви Топузаков.


description: Селекционерът заяви, че България ще се бори за победи във всеки мач и за първото място.

title: Сеферинов: Жребият за Евроволей 2017 не е толкова тежък

maintext:
Целта пред България е първото място в групата, каза Сеферинов
Фотограф: Архив [LAP.bg]
Селекционерът на националния отбор по волейбол за жени Иван Сеферинов заяви, че жребият за европейското през 2017 г. "не е толкова тежък", ако се погледне цялата картина.България попадна в много трудна група с настоящия шампион Русия, Турция и Украйна . Напред продължават първите три, които ще играят с класиралите се от група А."Попаднахме в тежка група за европейското първенство с настоящия шампион Русия и класен тим като Турция. Но на практика лека група няма. На такъв форум трябва да си готов да се изправиш срещу всеки съперник", каза Сеферинов пред сайта на федерацията.Той заяви, че България ще се бори за победи във всеки мач и за първото място."И втората, и третата позиция ни дават шанс да продължим напред. За следващата фаза нашата група С се кръстосва с предварителна група А, където са домакините от Азербайджан, Германия, Полша и Унгария. Смятам, че първите три отбора от изброените ще продължат напред. И трите тима са по нашите сили. Ще се изправим срещу равностойни съперници, така че в крайна сметка не е толкова тежък жребият", допълни селекционерът.Европейското през 2017 г. ще е в Азербайджан и Грузия.


description: На заседанието е поканен и новоизбраният държавен глава ген. Румен Радев, но той вече обяви, че няма да участва.

title: Консутативният съвет за национална сигурност ще търси изход от политическата криза

maintext:
Росен Плевнелиев
Фотограф: Юлия Лазарова
Президентът Росен Плевнелиев свиква Консултативния съвет за национална сигурност (КСНС) днес. Парламентарно представените партии трябва да стигнат до консенсус за излизане от политическата ситуация, до която се стигна след оставката на втория кабинет на Бойко Борисов. На заседанието е поканен и новоизбраният държавен глава ген. Румен Радев, но той вече обяви, че няма да участва, тъй като още не е встъпил в длъжност ГЕРБ и БСП категорично отказват да направят опит да съставят правителство в рамките на 43-ия парламент. Желание за съставяне на кабинет проявиха само лидерите на Патриотичния фронт Валери Симеонов и Красимир Каракачанов, които получиха подкрепа от новия си коалиционен партньор Волен Сидеров ("Атака") . От думите на Симеонов и Каракачанов след консултациите с президента се разбра, че не са получили обещание за мандат от Плевнелиев. Има мнения, че и Реформаторският блок може да направи опит за съставяне на програмно правителство.Ако днес не се стигне до консенсус за подкрепа на програмен кабинет, партиите в парламента трябва да се обединят около дата за предсрочни парламентарни избори. Възможен вариант е 2 април.Засега не е ясно дали Плевнелиев ще бави процедурите по връчване на мандатите, за да не той съставя служебно правителство.


description: Успехът на "мърсисайдци" обаче беше помрачен от контузия на Фелипе Коутиньо, който напусна терена на носилка със съмнение за счупен глезен.

title: "Ливърпул" изстрада три точки срещу "Съндърланд", но Коутиньо се контузи тежко

maintext:
Коутиньо беше изнесен на носилка със съмнения за счупен глезен
явилият се на неговото място Дивок Ориги се превърна в герой със страхотен гол в 75-ата минута.
В последната минута на редовното време Джеймс Милнър подпечата изстраданите три точки на червените с точно изпълнена дузпа.
Дивок Ориги поведе "Ливърпул" към победата със страхотен гол в 75-ата минута
Philippe Coutinho's foot after that challenge. This doesn't look good at all. Ouch 😱
Get Well Soon! pic.twitter.com/wxUspsaZxU — Football Tweets (@FutballTweets) November 26, 2016
В 30-ата минута дойде контузията на Коутиньо. Той проби отляво, финтира Били Джоунс и опита да центрира, но беше блокиран от Ндонг. Двамата изритаха едновременно топката, но кракът на бразилеца поддаде. Той веднага сигнализира към лекарите, които го превързаха и изнесоха на носилка.
"Ливърпул" се изкачи на върха във Висшата лига преди мача на "Челси"
"Ливърпул" изстрада трите точки срещу здравата стена пред вратата на "Съндърланд"
"Ливърпул" спечели много трудна домакинска победа с 2:0 срещу "Съндърланд" и се изкачи на върха във Висшата лига.Успехът на "мърсисайдци" обаче беше помрачен от контузия на Фелипе Коутиньо, който още през първото полувреме напусна терена на носилка със съмнение за счупен глезен.Липсата на бразилския плеймейкър оказа много негативно влияние върху играта на "Ливърпул", но все пак поТимът на Юрген Клоп събра 30 точки, колкото има и вторият "Манчестър сити". "Ливърпул" има предимство само в головата разлика - 32:14 срещу 29:12."Челси" обаче има шанс отново да се върне на първо място в класирането, ако в последения съботен мач победи "Тотнъм" и събере 31 точки.На "Анфийлд" "Ливърпул" се изправи пред истинска стена в лицето на добре организираната и дълбоко прибрана защита на "Съндърланд". Възпитаниците на Дейвид Мойс полага страхотни усилия в отбрана, хвърляха все здраво във всяко единоборство. На моменти дори действаха грубо, което в заключителните минути на двубоя вбеси Юрген Клоп.Преди да стигне до гола на Ориги "Ливърпул" владееше топката в 72% от времето и отправи 14 удара. Само четири от тях обаче бяха точни, а нито един не затрудни сериозно вратаря Джордан Пикфорд."Съндърланд" рядко поглеждаше към вратата на съперника, но именно "черните котки" създадоха първата голяма опасност. В 17-ата минута защитниците на "Ливърпул" увиснаха след дълго подаване на Били Джоунс. Стивън Пиенаар овладя и стреля, но Лорис Кариус беше скъсил дистанцията и спаси.В 37-ата минута "Ливърпул" най-после застраши вратата на Пикфорд. След центриране от свободен удар Деян Ловрен плонжира и стреля с глава към далечния ъгъл, но неточно.Осем минути след почивката се стигна до красив момент, при който Емре Джан пусна технично подаване над защитата. Вайналдум и Садио Мане обаче си попречиха. Първият все пак отправи удар, който беше слаб и доста неточен, но едва не се превърна в асистенция за Милнър."Ливърпул" натискаше, но не успяваше да затрудни Пикфорд. "Съндърланд" пък беше близо да поведе при първата си възможност след почивката. Кариус и защитата пред него обаче се справиха при сериозно разбъркване.Така се стигна до 75-ата минута, когато Ориги получи топката на левия фланг. Белгиецът я задържа, нагласи си я на десния крак и от много трудна позиция на границата на наказателното поле намери далечния ъгъл на вратата с чудесен фалцов изстрел.В 90-ата минута Мане направи страхотен индивидуален рейд от своята половина, справи се с натиска на Джейсън Денайер, след което бе съборен в наказателното поле от Ндонг. Милнър се зае с изпълнението на дузпата и реализира хладнокръвно."Съндърланд" се озова на последната позиция с осем точки, след като беше изпреварен с една от "Суонзи". "Лебедите" спечелиха паметна победа с 5:4 срещу "Кристъл палас" в изключително зрелище с четири гола след 82-ата минута."Суонзи" водеше с 3:1 до 75-ата минута, но "Палас" направи обрат с три гола в рамките на девет минути. Появилият се като резерва Фернандо Йоренте обаче изведе домакините до инфарктен успех с две попадения в добавеното време.


title: И мъжкото волейболно дерби ще се играе пред празни трибуни

maintext:
Червените са взели решението от съображения за сигурност
[LAP.bg]
"Вечното дерби" във волейбола между мъжките отбори на ЦСКА и "Левски" също ще се играе пред празни трибуни.Червените ще посрещнат съперника си в зала "Васил Симов", но от съображения за сигурност публика на мача няма да има.Първоначално "армейците" бяха обявили, че двубоят ще се играе, без да бъдат допускани фенове на сините, но днес излязоха с обръщение и към своите привърженици."Основната причина за това изключително тежко решение за ЦСКА е това, че зала "Васил Симов", въпреки че в нея безпроблемно се е играло волейбол в продължение на 40 години, не отговаря на изискванията на Наредбата за сигурността на спортните обекти и мерките срещу насилието и лошото поведение на зрители преди, по време и след провеждане на спортни прояви, организирани на стадиони и в спортни зали, обявиха от клуба.Това е поредна разочароваща новина за феновете на волейбола в столицата, тъй като вчера "Левски" обяви, че и на женското "вечно дерби" няма да бъде допусната публика


title: Министрите предлагат забрана за приватизация на имоти, които са част от АДИС

maintext:
Фотограф: Иван Григоров
Правителството одобри промени в Закона за приватизация и следприватизационен контрол, с които в забранителния списък за приватизация се включват и обособени части (резиденции и офиси на посолства) от "Агенция дипломатически имоти в страната" ЕООД.
Проектът е изготвен във връзка с обстоятелството, че евентуална бъдеща продажба на обособени части от АДИС ЕООД ще доведе до затруднения дружеството да изпълнява своята дейност, включително и по надлежното изпълнение на поети международноправни задължения от страна на България по Виенските конвенции за дипломатическите и за консулските отношения. С това министрите мотивират решението си.
Казус по въпроса изникна, след като се разбра, че включването на цялото дружество в забранителния списък за приватизация, на практика не забранява да се продават негови обособени части.
Такава обособена част се оказа така нареченият Дипломатически клуб.


title: Трайков: Аз съм разочарован не от днес, а най-малко от миналата седмица

maintext:
Фотограф: Цветелина Белутова
Кандидатът за президент, подкрепен от Реформаторския блок Трайчо Трайков изрази разочарованието си от избора на България за президент, според предварителните резултати, които сочат преднина за подкрепения от БСП Румен Радев. Трайков не каза за кого от двамата кандидати е гласувал на балотажа. "Аз гласувах за демокрацията, разбирайте го както желаете", заяви Трайков през Би Ти Ви."Аз съм разочарован, но не от днес, най-малко от миналата седмица съм разочарован. Аз съм един избирател", каза той. Трайков коментира, че са останали без отговор въпросите му към кандидата на ГЕРБ Цецка Цачева, а тяхната цел е била само една - "г-жа Цачева да може да се обърне към 230 хил. десни избиратели".Той сравни вота за президент в България с този в САЩ, където беше избран Доналд Тръмп. "Хората гласуваха анти системата, не защото харесват Радев, както гласуваха и в САЩ за Тръмп", смята той.Според Трачо Трайков първото нещо, което трябва да направи новоизбраният за президент Румен Радев, е да заяви приоритетите си, които са надпартийни – енергийната сигурност, съдебна реформа.


description: "Дневник" обобщава изминалия ден с разпространени тази вечер от правителствената пресслужба снимки от днешната визита на Борисов в Харманли и разговорите му със силите на реда и мигрантите.

title: Фотогалерия: Потушаването на бунта в Харманли - една ПР акция на Бойко Борисов


title: Първи данни на ЦИК: Радев - 58.65%, Цачева - 36.64%

maintext:
Румен Радев и Цецка Цачева
Първите междинни резултати на Централната избирателна комисия (ЦИК) сочат преднина от 22 процентни пункта за кандидата за президент Румен Радев срещу опонента му от ГЕРБ Цецка Цачева на втория изборен тур.При обработени 22.91% от протоколите на секционните избирателни комисии Радев получава 58.65% от гласовете, а Цачева - 36.64%. Възможността "Не подкрепям никого" е избрана от 4.71% от избирателите.


description: Българският отбор записа четвърта загуби от пет мача и остава на последно място в група А с една точка, спечелена в миналия кръг срещу "Арсенал" (1:1).

title: "Лудогорец" загуби тежко от "Базел" в младежката Шампионска лига

maintext:
"Лудогорец" записа четвърта загуба от пет мача
[LAP.bg]
Състав на "Лудогорец": Васил Симеонов (84' Иван Атанасов), Венцислав Славов (77' Атанас Карачоров), Иван Великов, Милен Младенов, Преслав Петров, Стефан Стоянов, Ерол Дост, Цветослав Петров, Денислав Александров, Томас Цвятков, Светослав Ковачев (85' Тони Иванов).
"Лудогорец" допусна тежко домакинско поражение с 0:4 от "Базел" в Шампионската лига за младежи до 19 години.Българският отбор записа четвърта загуба от пет мача и остава на последно място в група А с една точка, спечелена в миналия кръг срещу "Арсенал" (1:1).Тимът, воден от Юрий Васев, отправи само един точен удар срещу "Базел" и той дойде в началото на мача при резултат 0:0. Швейцарците имаха категорично предимство на стадион "Георги Аспарухов" и дори можеха да постигнат по-убедителен успех."Лудогорец" удържаше нулевото равенство до 37-ата минута, когато Атде Рашити откри резултата след добро подаване на Пепси. Осем минути след почивката Рашити предреши мача с втори гол след асистенция на Манзамби.В 61-ата минута Манзимби направи 3:0 след точно изпълнена дузпа, а шест минути преди края на редовното време реферът отсъди още един наказателен удар. Този път Рашити се зае с изпълнението и оформи своя хеттрик.Швейцарците събраха девет точки след третата си победа и направиха голяма крачка към следващата фаза. Те изостават с две точки от лидера ПСЖ и имат аванс от три пред "Арсенал". Парижани и лондончани завършиха 2:2 на английска земя в другия двубой днес.ПСЖ приема "Лудогорец" в последния кръг на груповата фаза и се нуждае от точка, за да завърши на първо място. "Базел" и "Арсенал" ще се борят за място в плейофите, като швейцарците имат сериозно предимство след успеха с 2:1 като гост в първата среща помежду им."Доста е голяма разликата между нас и останалите три отбора, въпреки че в миналия кръг хвърлихме бомбата срещу "Арсенал". Днес не се представихме добре, за което има и обективни, и субективни причини. Липсваха ни основни играчи, но не може да не признаем, че "Базел" е отбор с много по-голям потенциал от нашия", коментира Васев след мача.


description: Земетресението е с магнитуд 4.8 по Рихтер и бе регистрирано близо до гръцките градове Солун и Кристони.

title: Земетресение в Гърция се усети и в Благоевград

maintext:
Фотограф: Валентина Петрова
Земетресение с магнитуд 4.8 по Рихтер бе регистрирано близо до гръцките градове Солун и Кристони, съобщиха от Геофизичния институт към БАН. Трусът е бил усетен и в Благоевградско, особено по високите етажи на сградите.По данни на "Фокус" земетресението е било усетено и в Кюстендил. Официално потвърждение от местната власт обаче няма.Епицентърът на земетресението, което е продължило около 10 секунди, е на 9 км западно от Кристони и с дълбочина 10 км. Трусът е усетен и в Македония. Веднага след него последвали няколко вторични земетресения.Все още няма данни за разрушения или пострадали хора.


description: През август 2013 г. момчето е било блъснато от кола. След това изпада в кома в продължение на три месеца. Лекарите пробвали необичайна терапия, като опитали да пресъздадат спомени от живота му. Те му поставили слушалки и пуснали запис на коментара на гол на Роналдо и Давид се събудил.

title: Роналдо се срещна с фен, излязъл от кома след негов гол (видео)

maintext: Звездата на "Реал" (Мадрид) Кристиано Роналдо се срещна с полски запалянко, който преди две години излязъл от кома, след като чул коментара при гол на португалеца.15-годишният Давид Павлачик и семейството му използваха гостуването на испанския отбор на "Легия" в Шампионската лига, за да може момчето отново да се докосне до любимеца си.През август 2013 г. Давид е било блъснат от кола, докато карал колелото си. След това изпада в кома в продължение на три месеца. Лекарите пробвали необичайна терапия, като опитали да пресъздадат спомени от живота му. Те му поставили слушалки и пуснали запис на коментара на гол на Роналдо и Давид се събудил.След това полското семейство се свързали с "Реал" (Мадрид), за да разкажат историята. От испанския клуб ги поканили на мача с "Борусия" (Дортмунд) на "Сантяго Бернабеу" преди две години.


title: В насрещното на бул. "България"

maintext:
Това е за затвор. Застрашава живота на невинни участници в движението!
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: "Синя България" обяви подкрепа за Спас Русев заради сходните им виждания

maintext:
"Синя България" заяви, че със Спас Русев имат сходна цел - "Левски" да се превърне в самоиздържащ се клуб
Преди месец от организацията
След инициираната от тях среща представителите на "Синя България" заявиха, че главната цел на Русев е "Левски" да се превърне в самоиздържащо се дружество, чиито основни приходи да бъдат генерирани от собствена дейност.
"Това съвпада напълно с основните цели на тръста, а именно да се премахне порочният модел "бащица", който доказано не работи в дългосрочен план", допълват от "Синя България". председателя Илия Козарев, заместника му Антони Джамбазов и членовете на управителния съвет Десислава Джерманска, Тодор Тодоров и Петър Ганев.Преди месец от организацията се оплакаха от липса на комуникация с новото ръководство , а наскоро определиха изминаващата година за "плачевна" След инициираната от тях среща представителите на "Синя България" заявиха, че главната цел на Русев е "Левски" да се превърне в самоиздържащо се дружество, чиито основни приходи да бъдат генерирани от собствена дейност."Това съвпада напълно с основните цели на тръста, а именно да се премахне порочният модел "бащица", който доказано не работи в дългосрочен план", допълват от "Синя България".
честното отношение на Русев, в чиито думи е нямало "гръмки обещания и замазване на очите, нито капка популизъм".
Тръст "Синя България" обяви подкрепа за мажоритарния собственик на "Левски" Спас Русев.От фенската организация, която е вторият по големина акционер на "Герена", заявиха, че двете страни имат сходна визия за развитието на клуба.Представителите на "Синя България" проведоха среща с Русев, неговия син и член на Надзорния съвет Евгени Русев, изпълнителния директор Диана Иванов и финансовия директор Красимир Иванов. Тръстът беше представен отПредстои да се направят промени в администрацията и да се подобри значително финансовата дисциплина в клуба, се казва още в изявлението на тръста. Планира се и реорганизация на трансферната политика, спортно-техническата част и детско-юношеската школа "с цел гарантирането на стабилни приходи"."Издръжката на отбора към този момент е подсигурена от спонсорския договор с "Виваком", като съвсем скоро от телекома се очаква да бъде предложена специална програма за левскари, за които има предвиден много изгоден пакет мобилни услуги и така ще могат косвено да подпомагат и любимия отбор."От "Синя България" споделиха, че са много доволни от"Вижданията на г-н Русев за бъдещето на "Левски" до голяма степен се припокриват и с целите на тръста, записани в устава ни, но както каза и самият той - само бъдещето ще покаже дали е възможно да се случи", казаха още от организацията.Феновете са получили уверението на Русев, че в качеството си на акционер ще имат пълното право на достъп до финансовата информация за състоянието на дружеството и тя ще бъде предоставяна от финансовия директор при поискване от страна на тръста.


description: "Засега имаме основна задача за недопускане България да промени политическата си ориентация", добави лидерът на СДС.

title: Лукарски: На втория тур Реформаторите ще подкрепят Цецка Цачева

maintext:
Божидар Лукарски, лидер на СДС (част от Реформаторския блок)
Фотограф: Надежда Чипева
Реформаторският блок ще подкрепи на втория тур кандидата на ГЕРБ Цецка Цачева, заяви лидерът на СДС Божидар Лукарски."Ние ще подкрепим - и това е твърдо решение, кандидата на ЕНП, кандидата на нашия коалиционен партньор в управлението г-жа Цачева, защото тезата на СДС винаги е била антикомунизъм", заяви Лукарски. Той уточни, че решението е взето тази вечер от Блока, като не са присъствали само представителите на ДСБ. Малко по-рано членът на ДСБ и евродепутат Светослав Малинов заяви , че след втория тур Реформаторският блок щял да мисли дали да излезе от управлението."Засега имаме основна задача за недопускане България да промени политическата си ориентация", добави Божидар Лукарски.Той определи резултата на кандидатпрезидентската двойка на Реформаторите Трайчо Трайков-Съби Събев като добър. Посочи, че като абсолютни стойности той повтаря резултатите на формацията от местните избори през миналата година.


title: Националистите в Италия и Франция искат да повторят победата на Тръмп

maintext:
Изборът на Доналд Тръмп за президент на САЩ вдъхнови лидерите на френския Национален фронт и на италианската Северна лига да призоват за повторение на победата му и в техните страни.
Това бе победа на народа срещу елита, заяви в неделя Марин льо Пен. Тя добави, че се надява френският народ да повтори това догодина на президентските избори. Засега прогнозите сочат, че тя би спечелила първия, но ще загуби втория тур през май независимо кой от претендентите на традиционните партии ще се изправи срещу нея.
В интервю за Би Би Си Льо Пен каза, че победата на Тръмп е направила възможно нещо, което доскоро е изглеждало немислимо във Франция. "Така че се надявам във Франция народът да обърне нагоре с краката масата, на която лидерите си правят сделките какво да получат хората."
В събота Матео Салвини, лидерът на антиимигрантската партия Северна лига, заяви, че както победата на Тръмп, така и решението на британците да напуснат ЕС са го вдъхновили да се кандидатира за премиер на Италия.
Той говори пред митинг от 10 000 души във Флоренция, където сегашният премиер Матео Ренци бе кмет. "Ако "Брекзит" и победата на Тръмп ни учат на нещо, то е, че не е време да се боим. Днес на първа линия излизам аз. Не се боя от никого и от нищо. Започваме днес и ще победим", заяви 43-годишният Салвини.
Той агитира за протекционизъм на италианската икономика и срещу нелегалната имиграция. След сделката с Турция за спиране на мигрантите от Близкия изток в момента Италия отново е основното място, през което всеки месец десетки хиляди, идващи основно от африканските държави на юг ог Африка, се опитват нелегално да влязат в Европа.
На 4 декември в страната ще се проведе съдбоносен за конституционната реформа референдум в Италия. "Това ще е възможност да се отървем от този политически лъжец, който две десетилетия разпродава страната ни", добави лидерът на Северна лига.
Реформата предвижда преразпределяне на правомощията в парламента - Сенатът ще стане избираем, в него ще влязат ръководителите на областните и градските администрации, сенаторите няма да одобряват закони и ще изгубят правото си да гласуват недоверие на правителството. Целта е да се ускори законодателният процес и да се спестят административни разходи.


title: Румъния обвини генералния директор на държавното радио в корупция

maintext:
Фотограф: Reuters File Photo
Генералният директор на държавното радио "Румъния" бе обвинен в злоупотреба със служебно положение, предаде агенция "Асошиейтед прес", цитирана от БТА.Освен Овидиу Микулеску заподозрени са още 10 настоящи и бивши членове на управителния съвет на компанията.Според прокуратурата в периода от юли 2011 г. до януари 2014 г. те са одобрили договори за туристически услуги, в които са имали финансов интерес и са спечелили незаконно общо 400 000 леи (близо 90 000 евро) чрез тях.Микулеску беше хоспитализиран неотдавна и не е коментирал обвиненията. След като прокурорите претърсиха някои от офисите на радио "Румъния", компанията отрече, че бордът е "пряко или непряко" свързан с туристическа агенция.Вчера бившият директор на румънската железопътна компания CFR Михай Неколайчук бе осъден окончателно на осем години затвор за злоупотреба със служебно положение , предаде агенция "Аджерпрес", цитирана от БТА.Първоначално Неколайчук бе осъден през юни 2015 г. на 10 години затвор, но Апелативният съд на Букурещ намали днес присъдата на осем години. Неколайчук има още една окончателна присъда от четири години и половина затвор по друго дело - за отклоняване на средства . Той бе освободен условно през юли 2015 г.Бившият директор на CFR бе изпратен на съд от антикорупционната агенция през 2008 г. по обвинение, че е злоупотребил със служебното си положение, като е използвал кредити за други цели, с което е нанесъл щети на компанията в размер на над 18 млн. евро.Апелативният съд на Букурещ е приспаднал от издадената днес присъда близо три години и три месеца, колкото подсъдимият е прекарал в предварителния арест и в затвора.Съдът е разпоредил Неколайчук и останалите подсъдими по делото да изплатят солидарно обезщетения в размер на 110 милиона леи (около 24 млн. евро) на CFR и министерството на транспорта. Останалите подсъдими по делото са членове на бившето ръководство на железопътната компания. Техните присъди са между три и пет години и половина затвор ефективно, като има и две условни присъди.


title: "Банско филм фест" събира 117 премиерни филма

maintext:
Излъчваните филми преминаха предварителна селекция от около 160 заявени ленти. Няколко десетки от тях са носители на награди от най-големите кинофестивали в света, в това число и две творби от програмата на кинофестивала в Кан - "Някъде" (Франция, 2016, Мелоди Булисиер, 6’) и "Страната Удехе" (Русия, 2015, Иван Галавньов, 26’).
Тази година филмите ще бъдат оценявани от жури в състав: Йохен Хемлеб (Германия), Иво Рабанзер (Италия), Камен Алипиев, Калин Врачански, Иван Обрейков.
Над 15 презентации и работилници ще бъдат изнесени от чуждестранни и български гости. Десет изложби ще украсят фоайетата на фестивалния център. Отново ще се проведе планинарска
Тазгодишното издание на фестивала за планинарско и приключенско кино "Банско филм фест" ще събере 117 премиерни филма от рекордните 30 страни.В България ще дойдат най-добрите ленти от световното кино на тема планини, приключения, пътешествия и екстремни спортове.Извън филмовата програма фестивалът ще предложи на публиката демонстрации и курсове по катерене, алпинизъм, фрийрайдинг, екстремно колоездене, каяк, гмуркане и др.Всички прожекции и презентации ще се проведат в читалище "Никола Вапцаров" и в кинозалата на Посетителския информационен център, а входът е свободен.академия, рубриката "Памет – незабравимите български пътешественици" и ще бъдат отбелязани годишнини от важни събития в българския алпинизъм.Важна част от програмата е– "БанскоФилмФестKIDS". Вече няколко години за децата и младежите от Банско и региона е възможно да се докоснат не само до непознати земи и човешки истории чрез филмите, но и да се срещнат лично с търсачите на приключения – гости на събитието."Екипът на "Банско филм фест" твърдо вярва, че тези образователни способи обогатяват общата кулура на децата и допълват учебния процес. Знаем, че във всяко дете се крие любопитството към света, приключенията и пътешествията", съобщават организаторите.


title: Меркел започна кампания като контрапункт на Тръмп

maintext:
Припомняйки следвоенното разделение на Германия на две държави, в 40-минутната си реч тя изтъкна, че свободата и демокрацията не са нещо дадено и че Европа трябва да работи със САЩ и другите си партньори за защита на тези ценности.
Ангела Меркел произнесе първата си голяма реч, след като в неделя обяви, че ще се кандидатира отново за канцлер на Германия, и посланията в нея звучат като контрапункт на популистите и в частност на тезите на Доналд Тръмп.Словото ѝ в Бундестага съдържаше и обещания за защита на сигурността и свободата на избирателите чрез различни политики – от миграционната до социалното подпомагане.Германия никога не е била в толкова добро състояние, заяви Меркел по повод тревогите на германците за икономиката им в един бързо променящ се свят. "Трябва да защитаваме всичко това заедно – многостранните действия по света, оформянето на глобализацията заедно с другите страни – и аз ще държа на това."Тя обеща също да защитава свободната търговия и отворените общества и отхвърли настояванията на "Алтернатива за Германия" или на привържениците на Brexit, че засилен граничен контрол ще накара хората да се чувстват по-сигурни. "Откритостта (към света) ще ни направи по-сигурни, отколкото ако се изолираме", заяви Меркел.Без да назове поименно Доналд Тръмп, канцлерът критикува решението му с първия ден в Белия дом да оттегли САЩ от споразумението за свободна търговия в тихоокеанско-азиатския район (ТРР)."Да ви кажа честно, не съм щастлива, че ТРР вероятно няма да се реализира. Не знам кой би спечелил от това. Но знам едно – ще има други търговски споразумения и те няма да съдържат стандартите на този договор – и, надявам се, Трансатлантическото споразумение за търговия и инвестиции (TTIP) – съдържа."Тя призова Европа да изгради Европейски отбранителен съюз, който да засили военното сътрудничество в рамките на ЕС и да подсили способностите на съюза да действа срещу трупащи се външни заплахи. Това ще помогне да подсилим НАТО, а не да се конкурираме с него, допълни канцлерът.Меркел обеща да увеличи разходите за отбрана, което е признание за основателност на призивите на Барак Обама и Доналд Тръмп партньорите в Европа да поемат повече от финансовия товар в НАТО.Но това бе сред малкото моменти на съгласие с Вашингтон.Канцлерът заяви, че подкрепя борбата с расизма, злостните коментари и езика на омразата в социалните мрежи и "всички разрушителни неща, несравними с човешкото достойнство". Властите следят дали и как интернет операторите отстраняват до 24 часа подобни писания, а министерството на правосъдието заяви, че е готово да предложи допълнителни мерки, ако тези се окажат недостатъчни.С наближаването на изборите различни кампании все повече използват "фалшиви сайтове, ботове и тролове" за формиране на обществено мнение с методи, които водещите политици не познават. "Общественото мнение се формира по начини, различни спрямо времената отпреди 25 години. Трябва да се научим да се справяме с това"."Вашингтон пост" припомня, че когато Меркел стана канцлер през 2005 г., в Белия дом бе Джордж Буш, на "Даунинг стрийт" №10 работеше Тони Блеър, а в Елисейския дворец - президентът Жак Ширак."Ройтерс" коментира, че с изброяването на правителствените приоритети Меркел е защитила демократичните ценности и съвместните действия на държавите по света. Но тя добави: "Не можем да преборим глада по света, нито да решим проблемите на 65 милиона бежанци или да променим политическия ред навсякъде, където бихме искали."


description: Ерика Ромео Мартинс е собственик на спа център и е повече от щастлива да помогне на клиентите си да се възползват максимално от зимното слънце на нейната тераса. Тази седмица в Бразилия ноемврийската температура достигна 30 градуса.

title: Фотогалерия: Перфектен тен на покрив

maintext:
1/23 снимки в галерията Ерика Ромео Мартинс е собственик на спа център в Рио де Жанейро и е повече от щастлива да помогне на клиентите си да се възползват максимално от зимното слънце на нейната тераса.
Тази седмица в Бразилия ноемврийската температура достигна 30 градуса.


description: Това заяви отстранената съдийка Румяна Ченалова, след като бе разпитана в столичното следствие по разследването за авторството на записите, станали известни като "Яневагейт".

title: Прокуратурата замеси и децата на Ченалова в "Яневагейт"

maintext:
Фотограф: Юлия Лазарова
"Никога не съм излизала толкова огорчена, толкова омерзена - да замесят децата ми. Разпитваха ме за децата ми какво работят, излизат ли в чужбина, може би те осъществяват контакт с биволите (журналистите от сайта "Биволъ", който разпространява записите "Яневагейт" - бел.ред.)". Това заяви отстранената съдийка Румяна Ченалова, след като бе разпитана в столичното следствие по
, станали известни като "Яневагейт".
а ако прокуратурата продължавала по този начин, тя щяла да се превърне в абсолютно репресивен орган. "Аз съм твърд човек, издържах на толкова неща, но когато на децата ми се посегне, това е....", коментира Ченалова, без да завърши изречението си.
До разпита й се стигна след интервюто на Момчил Мондешки пред в. "Труд". В него след едногодишно мълчание той заяви, че записите са правени по идея на Ченалова, за да служат за застраховка, а всичко в тях е измислица. Делото, което беше спряно през лятото заради невъзможност да бъде открит авторът на записите, бе възобновено скоростно след интервюто на Мондешки. Малко след това и той е бил разпитан. Янева, която миналата сряда твърдеше, че все още не беше получила призовка и също в първата си публична изява след появата на записите отказа да говори за тях, е била разпитана малко след това.
Според Ченалова, ако прокуратурата установи, че тя е правила записите, я очаква обвинение. Ако фактите по делото се окажат измислица, означава, че няма да има дело, което да изяснява съдържанието на записите - дали има взаимовръзки между изпълнителна и съдебна власт и за всички неща, за които разказва бившият шеф на Софийския градски съд Владимира Янева. Тоест отново политическите фигури ще бъдат спасени, отново главният прокурор ще бъде спасен, заяви Ченалова.
Отстранената съдийка заяви,
дали това е било предварително уговорено между нея, Мондешки и Янева. Ченалова не отхвърли възможността от обединение на Янева и Мондешки, което да посочи нея като автор на записите. По думите й Мондешки ще промени позицията си, че умишлено са правени, за да служат като застраховка срещу определени хора, и ще заяви, подкрепен от Янева, че Ченалова ги е направила. Иначе те трябвало да отговарят за приготовление за изнудване.
Ченалова повтори, че не е знаела, че разговорите се записват. Според нея и другите двама участници не са знаели, тъй като разказват неща от техни контакти с хора на "неслучайни постове", защото ги имат. В разговори в други ситуации Мондешки и Янева многократно са казвали, че си комуникират с Делян Пеевски, че той им давал указания за движението на някои дела. Ченалова не можа да си спомни за съмнителни предмети, които евентуално да са били записващо устройство, и припомни, че разговорите са в дома й, където е имало само "чашки и кафе, без съмнителни предмети". Повтори, че не знае кой е авторът на записите.
"И то такава зависимост, която
когато удобно и успешно защитават тезата на властимащите".
По думите й усилията на разследващите трябва да се съсредоточат върху тези твърдения, но докато Сотир Цацаров е главен прокурор и главен участник в записите, това няма да се случи, защото би означавало той да отиде на съд.
защото над него няма никой. Тя спомена за искането на главния прокурор Конституционният съд да каже дали той трябва да дава отчет пред депутатите за конкретни дела. Повече за искането на Цацаров четете
. Според Ченалова това умишлено е направено във време, в което се очаква да падне правителството, т.е. при следващ парламент, той да не дължи отчет.
Според нея както й е повдигнато обвинение за поправка на съдебен протокол, така и Цацаров следва да бъде повдигнато за това, че е опитал да спаси Янева от наказателно преследване, което се разбира от записаните разговори, както и че е направил всичко възможно да изтече давността, за да няма наказателно и дисциплинарно преследване на
както и за взаимовръзките му с депутата от ДПС Делян Пеевски.
За развитието на разследването по "Яневагейт" тя коментира, че зависело от това какво ще каже Сотир Цацаров,
"И той няма да каже друго", допълни Ченалова.
"Прокуратурата в България е по-страшна, отколкото по време на комунистическия режим", каза отстранената съдийка. По думите й оставката на правителството нямало да попречи главният прокурор да продължи своята дейност, а нещата да продължат да са такива още три години - "страх, образуване на досъдебни производства, сплашване - това е ситуацията".
Ченалова очаква и обвинителен акт по делото за
. Очаква да приключи неблагоприятно за нея и разследването
, по което е забавила частния протест. Преди време Цацаров "обеща", че много скоро Ченалова ще стане вместо обвиняема подсъдима.


title: Политолози ще образоват за рисковете от мажоритарните избори

maintext:
ГЕОРГИ КАРАСИМЕОНОВ
Фотограф: Георги Кожухаров
Българската асоциация по политически науки в която участват най-именитите преподаватели в България ще прави кампания и иска учените да участват в писането на изборните закони след референдума. До това решение стигнаха членовете на асоциацията на "кръгла маса" в сряда вечерта.Мажоритарната система е един технологичен въпрос, но няма да промени това, което искат хората, а те искат промяна на политиката, каза председателят на асоциацията, професор Георги Карасимеонов. Според него "Слави да беше издигнал тезата, че нямаме нужда от Народно събрание, щяха да го подкрепят". Карасимеонов напомни, че в България корупцията нараства, а съдебната система стои на първо място по корумпираност. "Идеята на либералната демокрация е за законност на първо място. За каква демокрация говорим", запита риторично той. "По данни на Евростат 40% от българското население е на ръба на оцеляването. Когато това население 2 десетилетия очаква повишаване на жизнения си стандарт, за каква мажоритарна система става въпрос", каза още Карасимеонов. Той смята, че при тази ниска политическа култура в България и вплитането на олигархия и бюрокрация мажориратарната система ще доведе до обратния вариант на това, което искат хората. Той добави, че е привърженик на смесената система.Антоний Тодоров призова колегите си да "излъчим представители и да направим пресконференция и "простичко да обясним", какъв е проблемът на бързото променяне на изборното законодателство и какъв е проблемът на мажоритарната система". Според него хората са гласували "за" на референдума, защото имат "желание да участват в играта".Мажоритарна система и президентска република са двата най-устойчиви мита, когато има криза на представителността, когато хората не се чувстват представени, каза Огнян Минчев. "Хората в Народното събрание и това, което наричаме политическа класа, се чувстват препарирани от референдума. Има опасност да си вдигнат ръчичките и да гласуват за нещо, което после ще си чукаме в главите", добави Минчев. Според него нашата система за представителство не притежава никакъв регионален компонент и хората не се чувстват представени. "Колкото повече се обезлюдява един регион, толкова повече местните криминални структури влизат. За това предупреждаваме, че местни феодалчета могат да влязат във властта с мажоритарните избори", каза Минчев.Димитър Димитров разказа, че предложението за референдума е толкова абсурдно, че не можел да реагира и очаквал, че депутатите или Конституционният съд ще реагират. "То е като лекарството (референдума - б.а.), но като предозираш, изходът е летален", каза Димитров. "Да напишем нещо като общност, че смесените формули са единственото, което се налага, когато се прави електорална реформа", призова колегите си Димитров.


description: След изборите в САЩ изведнъж, точно между двата тура у нас, се оказа, че всъщност никога не е имало по-голямо значение кой ще е следващият президент.

title: Денят, в който целият свят получи сърдечен удар

maintext: Осми ноември 2016 година. Традицията повелява изборите за президент на САЩ да се провеждат във вторника на първата пълна седмица от месец ноември. Никъде другаде по света няма такова правило, но в Щатите е така още от времето, когато са аграрна страна , а повечето хора пътуват с часове, дори и с дни, за да упражнят правото си на глас. В неделя отиват на църква, в понеделник стягат багажа и тръгват, за да стигнат рано сутринта във вторник до урните. Бързат да се върнат, защото сряда е пазарен ден.Всеки щат решава в колко часа да отвори и затвори гласуването и повечето се гордеят с традицията си. Върмонтци започват да гласуват първи още в пет часа местно време, защото са ранобудни. Малко като канадците. От Върмонт всъщност беше основният опонент на Хилъри Клинтън за номинацията на демократите. Ню Йорк пък се хвали с най-дългия изборен ден – от шест сутринта чак до девет вечерта. Защото нюйоркчани са известни с работохолизма си. И двамата кандидати за президент възприемат Ню Йорк като домашния си щат. Това е добре, защото със сигурност им предстоят 24 часа без сън.Освен основните избори се провеждат и още много други – за Сената, за Камарата на представителите, за губернатори, местни парламенти, кметове. Има и стотици дребни референдуми по локални въпроси. Има много работа за вършене и затова денят е натоварен. Но обикновено всичко протича спокойно.Администрацията работи толкова добре, че първите резултати от изборите започват да се получават още със затварянето на изборните секции. А те затварят една след друга заради различните правила и часови зони. На всеки четири години това дава материал за страхотно шоу по телевизията – резултатите идват едни след други, а новинари и анализатори говорят на живо за значението на всяка малка информация.Около 12 часа след отварянето на първите изборни секции започват да стават ясни и първите предварителни резултати. На повечето президентски избори няма никакви изненади в първите часове – демократите с лекота взимат Мейн, Върмонт, Масачузетс, Кънектикът, Делъуеър и Роуд Айлънд. Но анализаторите не им обръщат твърде много внимание, защото и без това са малки щати и не дават много гласове в електоралната колегия . Големите щати в северната част на Източния бряг са Ню Йорк, Ню Джърси, Пенсилвания, Мериленд и Вирджиния. Първите резултати от тях също категорично дават вотовете си на Клинтън, и то с голяма преднина. Всички са изненадани, когато научават, че въпреки демократическата доминация на североизток Тръмп май ще спечели малкия щат Ню Хемпшир. Предварително анализаторите знаят, че резултатът там е важен не заради самия щат, а защото обикновено показва колко конкурентен е републиканският кандидат. Явно изборите още не са приключили.Точно навреме идват и първите резултати от южните щати на Източния бряг. Южна Каролина, Джорджия, Алабама, Тенеси и Мисисипи са изцяло за Тръмп и никой не е изненадан. Шокът идва от Северна Каролина и Флорида, които в предварителните проучвания клоняха към Клинтън, но Тръмп води с по няколко процента. Не остава достатъчно време за анализ, защото идват и следващите резултати – Тръмп печели в почти всички големи източни щати, в които предварителните проучвания му даваха минимален шанс – Охайо, Мичиган, Айова и дори Уисконсин се оцветяват в червено.Водещите и повечето анализатори обикновено прикриват пристрастията. Но в момента, в който виждат, че Тръмп е вероятният бъдещ президент, шокът се чете в очите им. Започват да се коментират възможностите Клинтън все пак да спечели. "Ако някак вземе Юта и Аризона... може би ако резултатите във Флорида се обърнат?" Изреченията им бавно стават некохерентни.Един тъмнокож анализатор в национална телевизия казва: "За първи път, откакто отразявам президентски избори, чувствам... физически дискомфорт от това, което виждам. Страхувам се за... за себе си." Американският долар поевтинява с 2-3%. Петролът - с четири. А мексиканското песо губи фрапиращите 13% от стойността си за няколко минути. Златото се покачва с 3% като единствената сигурна стока.от множеството американци, търсещи информация за бъдещето си.Драмата, шокът и паниката по света бяха впечатляващи, но вече са минало. Резултатите са такива, каквито са, и е по-важно бързо да се ориентираме в какъв свят ще живеем от утре.Кампанията на Тръмп получи значима помощ от Русия и множество анализатори виждаха Тръмп като кандидат на Путин. Същевременно Тръмп постоянно сменяше позицията си по отношение на Русия и на всички други важни геополитически и международни въпроси. Накратко казано, нивото на сигурност в международната система падна няколко пъти в последните 24 часа. И в България трябва да сме подготвени за това.Обикновено разбирам добре принципа на българската външна политика по време на управленията на Борисов – да се балансира между великите сили (САЩ, Европа и Русия) с цел да се извличат максимални ползи, а въпросните сили да не проявяват интерес към това да водят конфликтите си на българска територия. И доколкото досега тази стратегия малко или повече работеше, в момента има съвсем реалистичен шанс да доведе до излизане от евроатлантическата орбита и влизане в зоната на пълно руско влияние.В новата ситуация единствената приемлива позиция на България е изцяло да се придържа към общоевропейската политика спрямо Русия. Положителното е, че външният министър все още е Даниел Митов. Отрицателното е, че Росен Плевнелиев скоро няма да е президент.И че корупцията рано или късно винаги довежда до криза и убива стабилността. Да си припомним: демократите прецакаха Бърни Сандърс, за да може Клинтън да спечели номинацията им. Мислиха си, че никой техен кандидат не би загубил срещу Тръмп, въпреки че Сандърс имаше в пъти по-голям потенциал срещу всички републиканци. Демократите не се посвениха да използват всички мръсни номера срещу по-силния си кандидат. И резултатът е, че загубиха президентството.По същата логика, че изборите не са важни, че са предрешени и че няма значение кой ще бъде издигнат от ГЕРБ, ние тук получихме Цецка Цачева. А изведнъж, точно между двата тура, се оказа, че всъщност никога не е имало по-голямо значение кой ще е следващият президент.


title: Вотът за ген. Радев е протест срещу управляващото мнозинство, заяви Бъчварова

maintext:
Вътрешният министър Румяна Бъчварова поздрави полицаите с " Честит празник и Бог да ви пази".
Фотограф: Георги Кожухаров
празник на полицията мвр полицаи
Фотограф: Георги Кожухаров
Фотограф: Георги Кожухаров
Резултатите от президентските избори в неделя са протестен вот срещу управляващото мнозинство, а дали е само знак или е по-дълбоко и категорично недоволството, ще се разбере на балотажа в неделя. Така министърът на вътрешните работи Румяна Бъчварова коментира победата на първи тур на подкрепяния от БСП кандидат ген. Румен Радев над издигнатата от ГЕРБ Цецка Цачева. Коментарът й пред журналисти бе след края на тържественото честване на празника на полицията - 8 ноември.", заяви Бъчварова. ГЕРБ има основание да чуе гласа на гражданите, който показа, че има недоволство, което се изразява в подкрепата на ген. Румен Радев, допълни тя. И увери, че добре разчитат тези сигнали и си дават сметка за тях. "Знакът е даден. Фактът, че повече гласове е успял да събере кандидатът, който се подкрепя от наш опонент, е налице, не го отричаме".На въпрос дали ГЕРБ трябва да промени политиката си Бъчварова коментира, че политическите знаци в друг контекст не биха изглеждали толкова логични и обосновани, но са важни. Правителството също е дало знак към обществото с готовността за оставка при загуба на балотажа."Мога да ви уверя, че обективно и честно, без да се самозалъгваме, разглеждаме резултатите и ги анализираме", каза министърът. Призова и към изчакване на резултатите от втория тур, който щял да бъде много интересен. Като причина за това посочи, че над 2 милиона български граждани не са гласували на първия тур и ако дори половината от тях го направят на балотажа, както и ако тези, подкрепили кандидати извън Радев и Цачева, гласуват на балотаж - могат да променят картината.Във връзка със социологическите изводи, че Цачева печели основно с ромския вот, Бъчварова заяви, че не е запозната с тях, но увери, чеКато аргумент даде очакването на партията във вечерта на изборите, които били от всяко едно място в страната, без да знаят резултатите.По думите й евентуална оставка на правителството ще бъде знак за политическата му отговорност. Според нея всеки от партията е дал каквото може от себе си, в това число и лидерите на ГЕРБ по места в страната. Нагласите и ситуацията били обаче променени.Бъчварова изрази надежда уклонът към ген. Радев да не е заради ксенофобията и страховете, които се нагнетявали по време на кампанията, което не било добре. На въпрос ГЕРБ не прави ли същото сега, като заплашва, че еврофондовете могат да бъдат спрени или че гласът на България няма да има значение при вземане на решения на международно ниво , ако Радев стане президент, Бъчварова уточни, че техните предупреждения са, че ако ГЕРБ подаде оставка - избирателите трябва да направят нов избор. При такава смяна на правителствата имаБъчварова каза, че като социолог е очаквала такъв резултат, въпреки че преди това заяви, че е изненадана от него. Обясни и разминаването: в този размер изборите били изненадващи, особено като се гледала картата. Но като социолог още в началото разчела, че при увеличаване на избирателната активност пластовете се размествали. Това било нещо, което можеше да се наблюдава при всеки един от предишните избори - местни или парламентарни, ако гласуването на тях бе задължително.Иначе вътрешният министър оцени работата на полицията при охраняване на изборите като изключително добра. Те по думите й са протекли в изключително спокойна обстановка, а сигналите, на които МВР е трябвало да реагира, са били малко - пет случая, които касаят нарушения на политическите права на гражданите, които се проверяват от прокуратурата. Напоследък при масови прояви полицията се справя много добре, допълни Бъчварова.Тя обясни, че мерките на МВР по време на балотажа ще са същите като на първи тур. Тогава обемът ще бъде по-малък, защото няма да има бюлетини за референдум, но процедурата ще е същата, коментира Бъчварова. Спокойното протичане на изборите тя обяснява с превантивната работа на министерството, която е започнала месец по-рано.Много трудно било дистанционно от България да се организират изборите в чужбина. Трудно било и да се предвиди колко хора ще гласуват извън страната. Така Бъчварова коментира проблемите и сигналите на гражданите в чужбина, някои от които не успяха изобщо да гласуват заради дългите опашки и лошата организация на изборния процес там. Тя изрази надежда за по-добра организация на втория тур, както и "да сме си научили уроците" и при следващ път да могат да се организират по-добре.За празника на полицаите, след като бе попитана дали с оглед на обстановката и условията на труд те следва да празнуват, тя заяви: "такива са (условията за труд - бел.ред.), човек трябва да умее да празнува в реалните условия". По думите й служителите на реда трябва да празнуват, защото самата професия е чест.Празникът на полицията се чества от 1924 г. в деня на Архангел Михаил - борец срещу злото и покровител на реда и закона, се разбра от поздрава на министъра към полицейските служители. На честването присъстваха политическото и професионалното ръководство на МВР. По думите на директора на главна дирекция "Национална полиция" Христо Терзийски Архангел Михаил олицетворявал битката на доброто, а полицията всеки ден води битки за опазване на обществения ред и сигурността.Румяна Бъчварова пък заяви, че институциите с такава дълга история и традиции като МВР са основата на българската държавност. Поздрави полицаите за изключително добрата им работа последните месеци. Обърна се към тях с думите: "С гордост да носите името български полицай" и завърши с "Честит празник и Бог да ви пази".


description: "Не бих направила извода, че на тези избори, хората са си върнали властта", посочи Боряна Димитрова от "Алфа Рисърч".

title: Бунт на верните избиратели и заявка от хората да си върнат властта, видяха социолози в резултатите от изборите

maintext:
Фотограф: Георги Кожухаров
"Основните изводи от президентските избори са три. Една партия, или един политик, не трябва да проявяват високомерие. Във времена на политическа криза дефектите се превръщат в ефекти, като непознатите са по-симпатични. Въпреки драматичните промени в света, вниманието на избирателите е съсредоточено върху вътрешните проблеми", обобщи днес по БНТ социологът Боряна Димитрова, от "Алфа Рисърч".Според Живко Георгиев от "Галъп интернешънъл Болкан" на балотажа е имало масов бунт на верните избиратели, които не са пожелали да гласуват по чуждата воля. За него голямата изненада е странната картина на консенсус, около фигурата на Румен Радев."Оказа се, че роля не играят образование, възраст, социален статус. Обществото реши да накаже елита и управляващите, и гражданите поискаха да си върнат властта върху партиите", допълни Георгиев.Според него следващите избори ще покажат дали това е тенденция или временно настроение. Боряна Димитрова се съгласи, че има промяна сред гласоподавателите, но към какво и за какво, предстои да се дефинира. "Не бих направила извода, че на тези избори, хората са си върнали властта", уточни тя.За Димитрова пред БСП, след този резултат, има поне три опасни линии. Първата е свързана с взаимоотношенията с новия президент, а останалите с бъдещите контакти с ДПС и обединените патриоти.Живко Георгиев смята, че на президентските избори не е спечелил нито само Радев, нито само БСП. "Ако има победа на БСП, то е в това, че направи нетипичен за партията избор. БСП демонстрира способност да се поучи от част от грешките си. Това е възможност, може би последна, но не гарантира нов успех", допълни социологът.Според Живко Георгиев с поведението си Бойко Борисов е бил третият, невидим, голям партньор на победителите. "Много неща се събраха, за да не успеят ГЕРБ. Имаше потенциал за натрупване на отрицателен вот, добави се образцово неудачната стилистика на кампанията, която проведе ГЕРБ", допълни той. Социологът изрази мнение, че кампанията на ГЕРБ трябва да влезе в учебниците, като илюстрация как не трябва да се правят избори.Боряна Димитрова допълни, че ГЕРБ вместо да тушират напреженията в средата на мандата и да извадят постиженията си, са насложили грешка върху грешка и са освободили силна негативна енергия.Анализирайки гласовете от симпатизанти на Реформаторския блок за Румен Радев, тя поясни, че се е получил троен наказателен вот. От една страна той е бил срещу ГЕРБ. От друга - срещу партиите от блока, участващи в управлението, защото не е приет призивът на лидерите им да се подкрепи Цачева. В същото време не е приета и позицията на другото крило (Радан Кънев и Трайчо Трайков), да не се подкрепя никой.Според Живко Георгиев бъдещето на дясното зависи от ГЕРБ. "Понякога победите и за държавите, и за партиите, са по-лоши от загубите. Загубата е повод и шанс. Ако ГЕРБ си извлече поуки и интелектуални ползи, това е партия с бъдеще. Ако не се поучат, тогава бъдещето на дясното минава през нови формации", обясни социологът.В отговор на въпрос за успеха на Веселин Марешки на първия тур, Боряна Димитрова посочи, че в българската политика периодично се появяват антисистемен играч, така че феноменът не е нов. "Те влизат силно, привличат избиратели от периферията на водещата политическа сила, дават заявка за сериозен пробив, стъпвайки върху несигурност и страхове. Докъде ще продължи вота, зависи и от поведението на останалите играчи. Зависи как ще се структурират те", посочи Димитрова.Живко Георгиев обобщи, че в цял свят има антисистемни движения, но в България обикновено те са рожби на партийно инженерство и имат кратък живот.


description: Броят на участвалите в националния референдум на 6 ноември се определя от броя на намерените бюлетини в плик в урните независимо дали гласоподавателят е избрал законовата възможност да не отговаря на някой от въпросите. Така се оказва, че недаването на глас по даден въпрос се брои към дадените гласове, т.е. вдига активността и помага за изпълнение на условието за задължителност на отговорите по същия този въпрос.

title: Защо дори негласувал на един въпрос от референдума може да го направи задължителен

maintext:
По последни данни в националния референдум са участвали 3 487 428 души, макар и не всички от тях да са отговорили и по трите въпроса.
Фотограф: Надежда Чипева
3 500 585 души. А предметът на всеки от въпросите става задължителен, ако с "ДА" са отговорили повече от половината от участвалите - или най-малко
3 500 585 гласували. Ако за определяне на валидността обаче се броеше броят на участвалите по всеки един от въпросите поотделно, вероятно нямаше да достигат много повече гласове.
Бюлетината на избирател, който е гласувал само по един или два от въпросите в националния референдум на 6 ноември т.г., се брои за изчисляване на прага на валидност на допитването и по въпроса (въпросите), оставен(и) без отговор. За първи път в най-новата ни история се проведе референдум не по един, а по три въпроса, инициирани от "Шоуто на Слави" - "Подкрепяте ли народните представители да се избират с мажоритарна избирателна система с абсолютно мнозинство в два тура?", "Подкрепяте ли въвеждането на задължително гласуване на изборите и референдумите?" и "Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?". Законът за прякото участие на гражданите в държавната власт и местното самоуправление, който е приет през 2009 г. по инициатива на БСП, позволява на избирателите да не дадат своя отговор по някой от въпросите, ако референдумът е с повече от едно питания.От броя на гласувалите в националния референдум зависи дали решенията от него ще станат задължителни или само препоръчителни - в случая дали задължително ще се променят партийните субсидии и избирателната система у нас, или последната дума по тези въпроси ще има парламентът. По закон допитването е успешно, .т.е. минава прага на валидност, ако в него са участвали повече от половината от гласувалите на последните парламентарни избори, или в случая поне1 750 294.От решение на Централната избирателна комисия (ЦИК) от 16 септември т.г. става ясно, че броят на участвалите в националния референдум на 6 ноември се определя от броя на намерените бюлетини в плик в урните независимо дали гласоподавателят е избрал законовата възможност да не отговаря на някой от въпросите. Така се оказва, че недаването на глас по даден въпрос се брои към дадените гласове, т.е. вдига активността и помага за изпълнение на условието за задължителност на отговорите по същия този въпрос. При хипотеза, в която има три отделни бюлетини по питанията, избирателят би взел само бюлетината (бюлетините) с въпроса (въпросите), по който (които) иска да отговори, и така не би участвал във формирането на активността по останалите.Казусът е подобен на този с опцията "Не подкрепям никого" , която преди спешните поправки на Изборния кодекс се броеше за активност, но не и при изчисляване на крайния резултат от президентския вот, и можеше да доведе до по-лесен избор на държавен глава на първи тур, за което по конституция има две условия - избирателната активност да е над 50 % и един от кандидатите да събира подкрепата на повечето от половината от гласувалите.От резултатите от референдума, които са публикувани на сайта на ЦИК при 95% обработени протоколи , става ясно, че по всеки от трите въпроса има над 300 хил. души, които не са дали "еднозначен отговор", т.е. за част от тях може да се допусне, че не са искали да отговорят на конкретното питане. Според говорителя на ЦИК Александър Андреев в тази графа попадат бюлетините, в които няма посочен отговор на един или два от въпросите или отговорът е отбелязан така, че не може да се определи еднозначно дали е "ДА" или "НЕ". На питането за мажоритарната избирателна система не може да се определи еднозначен отговор в 315 389 бюлетини; на въпроса за задължителното гласуване - в 320 353; а на този за намаляване на партийните субсидии на един лев - в 342 434. При хипотеза, в която бюлетините са отделни по всеки въпрос, вероятно нямаше да има такъв голям брой "без еднозначен отговор"."Законът не допуска отделни бюлетини при референдум с повече от един въпрос. Законът определя прага на валидност на този референдум спрямо участвалите, а те са равни на броя на намерените бюлетини в плик в урните. ЦИК отчита резултатите спрямо това, което казва законът", обясни пред "Дневник" Андреев. Според него въпросите за изкривяването на представителността са към законодателя.По данни на ЦИК при обработени почти 100% от протоколите в националния референдум са участвали 3 487 428 души , като броят на отговорите "ДА" е между 61 и 72% по различните въпроси, което значи, че само няколко хиляди гласа не достигат, за да станат решененията от него задължителни, за което бяха нужни


description: Ако Росен Плевнелиев иска, може да ме покани за правосъден министър. Евгения Банева, съпруга на бизнесмена Николай Банев

title: Цитат на деня: Ако Росен Плевнелиев иска, може да ме покани за правосъден министър

maintext:
Фотограф: Георги Кожухаров
Ако Росен Плевнелиев иска, може да ме покани за правосъден министър, защото аз съм човек, който като юрист е изпитал върху гърба си всички неуредици на законодателството в България.Това заяви Евгения Банева, съпруга на бизнесмена Николай Банев. Тя направи този коментар, след като склад с автомобили на семейството беше подпален . При пожара изгоряха 7 коли, а щетите се оценяват на около 1 млн. лв.


description: Гунев съди прокуратурата заради забраната му да напуска страната.

title: Бившият подуправител на БНБ Цветан Гунев ще съди прокуратурата и парламента

maintext: Бившият подуправител на БНБ Цветан Гунев, който е обвиняем по разследването срещу организирана престъпна група за източване на КТБ, е завел две дела срещу Народното събрание (НС) и срещу прокуратурата, съобщава "Правен свят".Гунев беше освободен от длъжност в началото на миналата година, затова той съди парламента за неправомерно освобождаване и иска от Софийския градски съд да го възстанови и да осъди парламентът да му плати обезщетения от 20 000 лева за имуществени вреди и още 20 000 лева за неимуществени вреди.Според защитата му националното законодателство, което урежда процедурата по освобождаването на Гунев, противоречат на правото на Европейския съюз и затова решението е нищожно. Исковата молба е изготвена от адвокатите Михаил Екимджиев и Катина Бончев.Те се позовават на докладите за конвергенцията, в които Европейската централна банка (ЕЦБ) подчертава, че българският Закон за БНБ не е в съответствие с изискванията на правото на ЕС, що се отнася до изискването за персонална независимост на членовете на управителния съвет на БНБ, включително подуправителите. Тази независимост включва и освобождаването от длъжност, като е изведен принципът от устава на Европейската система на централните банки и на Европейската централна банка, че те могат да бъдат освобождавани само ако повече не отговарят на изискванията, които са необходими за изпълнението на задълженията им, или ако са виновни за извършено сериозно нарушение.Това условие е трябвало да замени текста от българския закон, според който основание за освобождаване е "фактическа невъзможност за изпълнение на законовите задължения", на което именно е освободен Гунев. Такава промяна в ЗБНБ обаче не е извършена.Според защитата на Гунев парламентът не е взел мерки за отмяна на законодателството, което противоречи на правото на ЕС, въпреки че е бил наясно за този факт. Допуснати са нарушения, които са довели до вреди за Гунев, тъй като в противен случай той щял да е на работа.Тя е била наложена през април 2015 година и е отменена в началото на тази година заради изтичането на максимално допустимия срок. Нито прокуратурата, нито съдът, който впоследствие потвърждава забраната, изтъкват конкретни съображения, свързани с личността на Гунев, от които е направен изводът, че има опасност той да се укрие в чужбина.Тази "опасност" е изведена само от характера на повдигнатите обвинения, високата им наказуемост и предположението, че той разполага с пари, които да му помогнат да се укрие в чужбина. Искането на Гунев е да бъде обезщетен с 30 000 лева за причинените му неимуществени вреди.Според бившия подуправител и защитата му немотивираното решение, с което му е отказано пътуване, е в нарушение на разпоредби в Договора за функциониране на Европейския съюз (ДФЕС), които имат приоритет пред националните и са непосредствено приложими. Става дума за нормите, гарантиращи правото на свободно придвижване в ЕС, което може да бъде ограничавано при строги изисквания.


title: Прозрачният бизнес климат привлича чужди инвестиции в Пловдив

maintext: Частните интерес и инициатива са в основата на развитието на една индустриална зона, но без разбиране и подкрепата на институциите тя няма как да продължи да съществува и да се развива в дългосрочен план. Това коментираха участници в конференцията, организирана от "Капитал" - Doing business in Bulgaria, в Града под тепетата.Според работещи в региона компании индустриалната зона във и около Пловдив се развива повече от 20 години благодарение на обединението на различни структури."Според мен няма универсална формула за успех, но със сигурност това, което е уникално като предимство, е да има частна предприемаческа инициатива", посочи вицепремиерът Томислав Дончев.Според кмета на Пловдив Иван Тотев ролята на общината не се изчерпва с това да изгради пътя до дадено предприятие, по-важното е да подкрепя процеса.По думите на Томи Вер Елст, генерален мениджър на Sensata, откритият инвестиционен климат в Пловдив е бил един от ключовите моменти, които са натежали компанията да вземе решение да се установи в града. Другият фактор е възможността за развитие. Според него успешната формула включва съвместните усилия на частния бизнес, държавата и образователната система.Невинаги успехът и растежът са единствените, които водят до големи възможности, стабилността също е важен фактор, коментира Лариса Манастирли, директор за България на Европейската банка за възстановяване и развитие (ЕБВР).Според Владимир Гюрджиев, мениджър индустриални и логистични площи във Forton, ако България бъде сравнена с държавите от региона, тя е напълно конкурентна. Той заяви, че е изключително трудно, когато трябва да бъде привлечен първият инвеститор в дадена локация, но когато има изградена зона със съществуващи положителни примери, развитието би трябвало да бъде по-лесно постижимо.Дияна Димитрова-Каменова, директор дирекция "Корпоративно банкиране" в Сибанк, коментира, че достъпът до кредитиране не е пречка за инвеститорите. Това, което ги интересува, са партньорства, проекти, печалба.


description: Прокуратурата не е излизала от Агенция "Пътна инфраструктура", ние сме в постоянни проверки от 2010 г. по най-различни причини, сигнали от граждани.Лазар Лазаров, бивш шеф на пътната агенция

title: Цитат на деня: Прокуратурата не е излизала от пътната агенция

maintext:
Фотограф: Надежда Чипева
Прокуратурата не е излизала от Агенция "Пътна инфраструктура", ние сме в постоянни проверки от 2010 г. по най-различни причини, сигнали от граждани.Това заявява в интервю пред "24 часа" подалият наскоро оставка шеф на Агенция "Пътна инфраструктура".Коментарът му е в отговор на въпрос дали не е подал оставка, защото очаква прокуратурата да повдигне обвинение и на него.Обяснява, че наред с прокуратурата и други контролни органи като Сметната палата, Държавната финансова инспекция си имат няколко стаи в пътната агенция.В отговор на въпрос за поредните жалби, подадени срещу търга за изграждането на тол-система, Лазаров казва, че един от жалбоподателите се оказал санитар от "Пирогов", който едвам открил къде да се подпише във формуляра за отказ от жалбата. Това пък станало след намеса на службите. "Службите го намериха, защото това според мен е удар и по националната сигурност. Защото тези средства са абсолютно необходими, за да има нормални пътища", обяснява Лазаров.Той посочва, че в момента преминаващите през България товарни камиони плащат едва 11 евро, и то независимо от изминатото разстояние. При въвеждането на тол-системата сумата ще нарасне до 100 - 150 евро. Дава пример със Сърбия, където тол-таксата е 200 евро, и то за по-кратко трасе.


description: Само приятели и доброволци от Калофер търсеха изчезналия Мирослав Късовски.

title: Спасителите откриха тялото на изчезналия мъж в Стара планина

maintext:
Фотограф: Надежда Чипева
Спасители намериха тялото на мъжа, изчезнал преди 6 дни в Стара планина в района на връх Ботев, съобщиха пред агенция "Фокус" от оперативния щаб по издирването, който беше сформиран в Калофер.Спасителните екипи са открили тялото на 34-годишния Мирослав Късовски в трудно достъпна местност.Днес мъжът беше търсен от свои приятели и доброволци от Калофер. Военните и планинските спасители се отказаха да го издирват, след като вчера над 400 души се включиха в търсенето му. Издирването му беше определено от премиера Бойко Борисов като най-мащабната операция от този тип. В търсенето му днес отново се включи хеликоптер "Кугър" от авиобаза Крумово.


description: "Аз съм готова като президент да внеса законопроект за изменение на Конституцията в частта за съдебната власт. Например - намаляване на квотата на парламента във ВСС", заяви тя пред "Нова телевизия".

title: Цачева се обяви за намаляване на парламентарната квота в Съдебния съвет

maintext:
Фотограф: Юлия Лазарова
Кандидатът на ГЕРБ за президент Цецка Цачева обяви, че като държавен глава би инициирала промени в Конституцията в частта ѝ за съдебната власт, конкретно – за намаляване на парламентарната квота във Висшия съдебен съвет (ВСС). Цачева, която през юни обяви от Пекин, че "България има реформирана съдебна система", а по-рано през март не допусна за разглеждане от парламента седемте предложения на "Правосъдие за всеки" за съдебна реформа, днес направи заявката пред "Нова телевизия"."Аз съм готова като президент да внеса законопроект за изменение на Конституцията в частта за съдебната власт. Например - намаляване на квотата на парламента във ВСС", заяви тя. След това каза, че е била подписалият се на първо място депутат под първия проект за съдебна реформа, който претърпя крах и с гласоивете на ГЕРБ, а след това оставка подаде правосъдният министър Христо Иванов. "Аз съм го подписала това нещо, но тогава, когато стана ясно, че има друго мнозинство, сме минали една стъпка назад", обясни Цачева.Днес тя поиска подкрепа от всички граждани, които изповядват център-дясна идеология и посочи, че изборът на 13 ноември ще бъде избор на ценности. Посочи, че вероятно по-късно през деня ще се срещне с кандидата на Реформаторския блок за президент Трайчо Трайков , след като вчера почти всички партии от блока заявиха подкрепа за нея.Зад кандидатурата на Румен Радев прозира и Орешарски, смята Цецка Цачева. "Аз имам информация, че още на първи тур има преливане на гласове към г-н Радев от хората, които застават зад г-н Орешарски", коментира тя. По думите ѝ е имало информация за такава подкрепа по места, независимо че не е била заявена. Според Цачева БСП и ДПС стоят на една плоскост.Цачева не отговори на въпроса дали съжалява, че премиерът Бойко Борисов пое ангажимент, който обвърза бъдещето на правителството като функция от резултата ѝ, но посочи, че той е постъпил отговорно. "Няма друг политически лидер, който да носи отговорността за това, което се случва в държавата", заяви тя. Според нея "единственият, който постъпи достойно, се казва Бойко Борисов". От думите на Цачева се разбра, че ГЕРБ не са очаквали Румен Радев да поведе на първия тур.


description: Министърът на спорта Красен Кралев се включи в турнира по спортна стрелба за медии "Не-димящи дула". Той влезе в осмицата, но заради ангажименти отстъпи мястото си във финала на деветия.

title: Снимка на деня: В десетката с министър Кралев

maintext:
1/1 снимки в галерията Министърът на спорта Красен Кралев се включи в турнира по спортна стрелба за медии "Не-димящи дула", който беше част от програмата на турнира "Софарма" в София. Кралев преодоля квалификациите и влезе в осмицата с 65 точки от 10 изстрела, но заради ангажименти отстъпи мястото си във финала на деветия в подреждането.
[ММС]


description: Според него Тръмп победи американската бюрократична система.

title: Илюмжинов покани Тръмп да направи първия ход в мача за световната титла по шах

maintext:
Кирсан Илюмжинов се надява идването на Доналд Тръмп на власт да помогне на "неговия въпрос"
Фотограф: Надежда Чипева
победи американската бюрократична система.
Президентът на Международната федерация по шах (ФИДЕ) Кирсан Илюмжинов покани новия президент на САЩ Доналд Тръмп да направи първия ход на мача за световната шахматна титла. Двубоят противопоставя норвежеца Магнус Карлсен и руснака Сергей Карякин, като партиите ще се проведат в Ню Йорк от 11 до 30 ноември."Познавам добре Тръмп и се радвам, че той победи на изборите. Това е супер за развитието на шахмата в САЩ. Поканих го да направи първия ход на мача за шахматната корона", каза Илюмжинов, цитиран от ТАСС.Президентът на ФИДЕ се надява избирането на Тръмп да помогне на "неговия въпрос". Той попадна в черния списък на министерство на финансите на САЩ и получи забрана да влиза в страната заради търговия с "ислямистки петрол" Илюмжинов все още очаква окончателния отговор от американските власти и възможността да пропусне мача между Карлсен и Карякин е реална."Общувах с Тръмп преди изборите. Познавам добре неговия екип и мисля, че избирането му за президент на САЩ може да окаже положително влияние по моя въпрос", добави президентът на ФИДЕ.Според него Тръмп


title: С два гола на Мицански "Левски" победи водача във Втора лига (видео)

maintext: "Левски" спечели с 2:0 срещу "Септември" в приятелска среща. Головете за успеха срещу водача във Втора лига вкара Илиян Мицански.Нападателят се разписа в началото на двете полувремена.Най-напред в четвъртата минута Мицански отбеляза с глава след подаване на Санберг. В 50-ата Роман Прохазка пусна към Мицански, който на празна врата удвои.До края на срещата сините имаха още възможности, но не вкараха повече голове.


title: "Лукойл Академик" спечели трета победа за Купата на ФИБА

maintext:
[LAP.bg]
Баскетболистите на "Лукойл Академик" спечелиха третата си победа в турнира за Купата на ФИБА. Българският шампион се наложи с 90:75 срещу "Превидза".Воденият от Тони Дечев отбор събра шест точки и е начело в групата си. Словашкият състав остава втори с пет.Другият български представител в надпреварата "Рилски спортист" загуби със 72:90 от "Демир Инсаат" при гостуването си в Турция. Самоковци са трети в група Н с четири точки."Лукойк Академик" и "Превидза" си размениха по една чест през първото полувреме, но след почивката българите имаха превъзходство. Най-резултатен за успеха с 21 точки стана Дани Гибсън, а 19 добави Максим Корниенко. За гостите Игор Марич отбеляза 16 точки, а Рихард Кьорнер записа 14.След силна серия от 15:1 в първата част "Лукойл Академик" натрупа 16 точки преднина. Във втората гостите се възползваха от отпускането на съперника и изравниха при 42:42.След почивката "Лукойл Академик" отново започна да трупа преднина, като влезе в серия от 11:2 след три тройки на Гибсън. Този път българите продължиха на ниво и не допуснаха да бъдат затруднени."Статистиката е за загубилите. Под емоции и само от числа няма смисъл да правим изводи. Спечелихме три части от двубоя и 15 точки преднина наистина е добре", каза Дечев."Лукойл Академик" гостува на "Бней Херцлия" на 9 ноември.


title: eMAG ще разреши и другите да използват марката "Черен петък"

maintext:
скрийншот от сайта на търговеца, архив
[© 2014 edwardquinn.com© 2014 edwardquinn.com]
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Румънската компания, която е собственик на онлайн търговеца eMAG, обяви, че е решила да даде право и на други компании да ползват марката "Black Friday". Това се разбра тази вечер от съобщение на търговеца след като по-рано днес както "Дневник" съобщи компанията е регистрирала тази марка на английски и български език.eMAG въведе събитието "Black Friday" в България за пръв път на 28.11.2013 г. Радваме се, че го наложихме на българския пазар и то се превърна в референция за българските потребители за толкова кратко време, пишат още от компанията."Затова решихме да последваме правния ред и да защитим употребата му. Заявките за защитата на тези имена под формата на търговски марки бяха подадени до българското Патентно ведомство на 24 ноември 2014 г., и бяха оценени съгласно закона", се казва още в текста.


description: Най-голяма активност дава броят на намерените пликове в урните, която и ЦИК зачита за реална.

title: При всички варианти референдумът не придобива задължителен характер според ЦИК

maintext:
Според обобщените междинни данни в Централната избирателна комисия бюлетините без плик били само 513.
Фотограф: Юлия Лазарова
3 500 585 души. А предметът на всеки от въпросите става задължителен, ако с "ДА" са отговорили повече от половината от участвалите - или най-малко
3 500 585 души.
3 500 585 души, парламентът може да реши резултатите от него да станат задължителни, за което ГЕРБ вече обяви, че ще работи
При всички варианти за определяне на избирателната активност, от която зависи дали броят на участвалите в допитването минава прага на валидност, решенията от националния референдум на 6 ноември т.г. нямат задължителен характер. Това става ясно от междинните данни на Централната избирателна комисия (ЦИК) при 100% обработени протоколи от секционните комисии. Официалните резултати трябва да бъдат обявени до петък вечерта.По закон допитването е успешно, т.е. минава прага на валидност, ако в него са участвали повече от гласувалите на последните парламентарни избори, или в случая поне1 750 293. Междинните данни сочат, че отговорите "ДА" минават това число и при трите въпроса - депутатите да се избират мажоритарно в два тура (2 509 340 гласа "ДА"), гласуването на избори и на референдуми да бъде задължително (2 158 981 гласа "ДА") и партийните субсидии да бъдат намалени на един лев на глас на парламентарни избори (2 516 893 гласа "ДА"). Решенията обаче не са задължителни, тъй като в допитването са участвали по-малко отПри позоваване на закона за прякото участие на гражданите в държавната власт и местното самоуправление ЦИК приема, че глас в допитването е гласът в плик, и казва, че във референдума са участвали 3 487 428 души, колкото са намерените пликове в урните. Пред "Дневник" говорителят на ЦИК Цветозар Томов обясни, че този начин на определяне на активността дава най-голям брой участвали в допитването. Според втория вариант - по брой подписи в избирателните списъци, участвалите трябва да бъдат 3 485 775, което е с 1653 по-малко, а разликата идва оттам, че има гласували в референдума, които са пропуснали да се подпишат в списъците. Третият вариант е по броя на намерените бюлетини в урните, независимо дали са в плик или не, който по междинни данни е 3 485 191, а разликата вероятно идва оттам, че в урните има пликове без бюлетини.В понеделник шоуменът Слави Трифонов обяви, че ЦИК прави "чудовищна манипулация" с резултатите от референдума, като вади от активността 13 792 гласа от бюлетини без пликове в урните , но не каза откъде идва това число. В обръщение до медиите той заяви, че участвалите в допитването са 3 501 220 (бел. ред. - 3 487 428 плика в урните по данни на ЦИК плюс 13 792 бюлетини без пликове), което значи, че прагът за валидност е преодолян, а резултатът от референдума е задължителен.От интервю на Цветозар Томов пред Би Ти Ви тази сутрин стана ясно, че числото 13 792, колкото Трифонов твърди, че са бюлетините без плик, идва от протоколите на секционните избирателни комисии, но голяма част от този брой бил грешка. В 39 от общо 12 340 протокола броят на участвалите в референдума "механично бил пренесен" в графата "бюлетини без плик" и двете числа били еднакви. Общият брой на гласовете по този случай е 13 279, което според ЦИК значи, че те вече са преброени в общата активност. Все пак не е категорично ясно дали в тези 39 секции със сгрешени протоколи е имало и бюлетини без плик и колко са те. От думите на Томов пред Би Ти Ви се разбра, че след отстраняване на тези грешки в протоколите общият брой на бюлетините без плик в урните е 400-500. Най-точно е 513, ако от 13 792 се извадят 13 279 дублирани случай.Така при междинни данни, ако към 3 487 428 плика в урните се прибави броят на бюлетини без плик - 513, по каквато формула изчислява броя на гласувалите Слави Трифонов, се получават 3 487 941, което отново значи, че решенията от референдума не са задължителни.Към момента на сайта на ЦИК са публикувани междинни данни при 100% обработени протоколи , като са дадени резултатите по отделните въпроси в четири графи - брой отговори "ДА", брой отговори "НЕ", брой "Без еднозначен отговор" и брой недействителни бюлетини. Нелогично сборът на числата в тези графи по всеки един от въпросите е различен, макар че и за трите питания трябва да е един и същ, тъй като се отчитат всички варианти - гласували с "ДА" и с "НЕ", не дали отговор по въпрос или зачеркнали и двата отговора, недействителни бюлетини, бюлетини без плик и пликове без бюлетини.Оказва се, че по тези данни за въпроса за мажоритарния вот в урните са намерени общо 3 488 258 бюлетини в пликове, бюлетини без пликове и пликове без бюлетини; по този за задължителното гласуване - 3 488 605; а по питането за партийните субсидии - 3 488 154. Това на практика е невъзможно, тъй като и по трите въпроса се гласуваше с една и съща бюлетина, заради което се мери една активност, макар и не всички участвали в референдума да са отговорили и на трите питания "Има разлика в числата заради технически грешки в протоколите на секционните избирателни комисии, които при повторното въвеждане на данни, което се прави в момента, ще се отстранят. Има и грешки, които не могат да бъдат отстранени и може да има разминавания в трите числа след обявяването на официалните резултати", обясни Цветозар Томов пред "Дневник".Дори и броят на участвалите в референдума да не мине